Na temelju odredbe članka 14. Zakona o zaštiti od požara („Narodne novine“ broj 92/2010. i 114/2022.) i odredbe članka 29. Statuta Grada Virovitice („Službeni vjesnik Grada Virovitice“ broj 1/2021. i 3/2025.) Gradsko vijeće Grada Virovitice na   . sjednici održanoj   . rujna 2026. godine donosi sljedeću 

ODLUKU
o izmjeni i dopuni Odluke o komunalnom redu

Članak 1.
U Odluci o komunalnom redu („Službeni vjesnik Grada Virovitice“ broj 5/19, 5/21, 2/22. i 12/22.) iza članka 62. dodaje se članak 62. a, koji glasi:
„Članak 62. a
Iznimno od odredbi članka 62., u razdoblju 1. studenoga do 31. svibnja dopušteno je spaljivanje manjih količina suhog otpada biljnog podrijetla (otkošena osušena trava, korov, sitnije granje i slično) nastalog čišćenjem privatnih okućnica i uvjeta, uz pridržavanje sljedećih uvjeta:
· spaljivanje se može vršiti isključivo danju, po mirnom vremenu bez vjetra, te izvan razdoblja povećane opasnosti od požara (potpune zabrane paljenja vatre na otvorenom) koje utvrđuje nadležno vatrogasno tijelo
· osoba koja vrši paljenje suhog otpada biljnog podrijetla dužna je okolni prostor očistiti od zapaljivog materijala, osigurati priručna sredstva za gašenje vatre (voda, pijesak i slično) te neprekidno nadzirati vatru dok se ista potpuno ne ugasi
· spaljivanje suhog otpada biljnog podrijetla mora se obavljati na način da ne ugrožava sigurnost imovine na susjednim površinama te da dim koji nastaje spaljivanjem ne ometa normalno korištenje susjednih objekata i prometnica
U slučaju nepridržavanja odredbi iz stavka 1. alineja 3. ovog članka na primjenjivat će se odredbe Zakona o vlasništvu i drugim stvarnim pravima („Narodne novine“ broj 91/1996, 68/1998, 137/1999, 22/2000, 73/2000, 129/2000, 114/2001, 79/2006, 141/2006, 146/2008, 38/2009, 153/2009, 143/2012, 152/2014, 81/2015. i 94/2017.).“. 
Članak 2.
U članku 63. stavak 1. riječi „Iznimno od prethodnog članka“ mijenjaju se i glase: „Iznimno od odredbi članka 62.“.
U istom stavku istog članka riječ „isključivo“ briše se 


Članak 3.
Ova Odluka objavit će se u „Službenom vjesniku Grada Virovitice“, a stupa na snagu danom objave.

